wickkiey/tamil-wikipedia-chunked huggingface dataset:
# அரசு மருத்துவக் கல்லூரி, சித்திப்பேட்டை

**அரசு மருத்துவக் கல்லூரி, சித்திபேடை** (*Government Medical College, Siddipet*) அல்லது **சித்திபேட்டை** **மருத்துவக் கல்லூரி** என்பது தெலங்காணா மாநிலம் சித்திபேட்டையில் அமைந்துள்ள அரசு மருத்துவக் கல்லூரி ஆகும். இக்கல்லூரி சனவரி 2018-ல் இந்திய மருத்துவக் கழகத்தின் அனுமதியைப் பெற்றது. இக்கல்லூரி கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.
# அரசு மருத்துவக் கல்லூரி, சித்திப்பேட்டை

## வரலாறு

சித்திபேட்டை மருத்துவக் கல்லூரி 3 சூன் 2018 அன்று திறக்கப்பட்டது. சாதனை நேரத்தில் கட்டுமானப் பணிகள் ஐந்தரை ஆண்டுகளில் நிறைவடைந்தன. சுமார் 700 கோடி செலவில் 50 ஏக்கர் பரப்பளவில் கல்லூரி மற்றும் மருத்துவமனை கட்டப்பட்டுள்ளது. இந்திய மருத்துவக் கழகம் இக்கல்லூரியில் 150 இளநிலை மருத்துவ மாணவ சேர்க்கை இடங்களுக்கு அனுமதி அளித்தது. இம்மருத்துவக் கல்லூரியின் முதல் கல்வியாண்டு 2018-19ல் தொடங்கியது.
# அரசு மருத்துவக் கல்லூரி, சித்திப்பேட்டை

## மருத்துவமனை

சித்திபேட்டையில் 100 படுக்கைகள் கொண்ட மருத்துவமனை, மருத்துவக் கல்லூரியின் ஒரு பகுதியாக 300 படுக்கை வசதியாக மேம்படுத்தப்பட்டது. இங்கு வகுப்பறைகள், ஆய்வகங்கள் மற்றும் நூலகம் ஆகியவற்றைக் கொண்டுள்ளது.
# அரசு மருத்துவக் கல்லூரி, சித்திப்பேட்டை

## மேலும் பார்க்கவும்

- இந்தியாவில் கல்வி
- இந்தியாவில் படிப்பறிவு
- தெலங்காணாவில் உள்ள உயர்கல்வி நிறுவனங்களின் பட்டியல்
- இந்திய மருத்துவக் கழகம்
# சீமா கோலி

**சீமா கோலி** (Seema Kohli) இந்தியாவைச் சேர்ந்த ஒரு சமகால கலைஞர், சிற்பி மற்றும் கவிஞர் என அறியப்படுகிறார். ஓவியம், சிற்பம் மற்றும் நிறுவுதல் என பல்வேறு பணிகளில் இவர் பணியாற்றியுள்ளார்.  
கொச்சி-முசிரிசு பைனாலே எனப்படும் கலை பொருட்காட்சி, இத்தாலியில் உள்ள புளோரன்சு பைனாலே என்ற பொருட்காட்சி, வெனிசு பைனாலே என்ற வெனிசு நகரத்திலுள்ள கலை பண்பாட்டு பொருட்காட்சி, இந்தியாவின் தேசிய நவீன கலை காட்சிக்கூடம் , சுவிட்சர்லாந்தில் உள்ள ஆர்ட் பாசல் எனப்படும் கண்காட்சி, ஜெய்ப்பூர் இலக்கிய விழா அரங்கம், சகாங்கீர் கலை காட்சிக் கூடம் மற்றும் இந்திய கலை கண்காட்சி ஆகிய இடங்களில் இவரது படைப்புகள் இடம்பெற்றுள்ளன.
# சீமா கோலி

## ஆரம்ப வாழ்க்கை மற்றும் தொழில்

சீமா கோலி 1960 ஆம் ஆண்டு இந்தியாவின் தில்லியில் பிறந்தார். தில்லி பல்கலைக்கழகத்தின் மிராண்டா அவுசில் கோலி தனது பட்டப்படிப்பை முடித்தார்.  
2009 ஆம் ஆண்டு இத்தாலியின் புளோரன்சு நகரில் நடந்த புஃப்ளோரன்சு பைனாலே என்ற பொருட்காட்சியில் சீமா கோலி தனது "சுவயம்சித்தா - கட்டுக்கதை, மனம் மற்றும் இயக்கம்" படத்திற்காக தங்கப் பதக்கம் பெற்றார்.  
2021 ஆம் ஆண்டு நடைபெற்ற பீகார் மியூசியம் பைனாலே என்ற கண்காட்சிக்கும், செய்ப்பூர் இலக்கியத் திருவிழா உள்ளிட்ட பல்வேறு இந்திய மற்றும் பன்னாட்டு கல்வி நிறுவனங்களுக்கும் இவர் அழைக்கப்பட்டுள்ளார்.  
*இவருடைய தேநீர் கோப்பையில் ஒரு புயல் என்ற* புத்தகம் சஞ்சித் கலை, கலை பாரம்பரியம் மற்றும் ஆருசி கலை போன்ற கண்காட்சிகளுக்குத் தேர்ந்தெடுக்கப்பட்டது.  
கோலி 2016 ஆம் ஆண்டில் கலா கோடா கலை விழாவில் 1,000 வண்ண வெட்டுக் கண்ணாடிகள் மற்றும் 700 கண்ணாடி வைத்திருப்பவர்களைப் பயன்படுத்தி ஒரு பெரிய நிறுவலைத் உருவாக்கினார்.  
2019 ஆம் ஆண்டில், புனித கலை அருங்காட்சியகம் (மோசா) கோலியின் கலைப்படைப்புகளின் ஆறு மாத கண்காட்சியை பெல்ஜியத்தின் பிரசல்சுக்கு அருகிலுள்ள தர்புய், ராதாதேசு என்ற இடத்தில் நடத்தியது.
# சீமா கோலி

## புத்தகங்கள் மற்றும் வெளியீடுகள்

- "யோகினிகளின் பாதையில் தெய்வங்களை அனுபவிப்பது" சீமா கோலியின் பங்களிப்பு - 2019
- *எனது தேநீர் கோப்பையில் ஒரு புயல்*, 2022
# சீமா கோலி

## விருதுகள் மற்றும் அங்கீகாரம்

- 2014 ஆம் ஆண்டிற்கான பெண் அதிகாரம் , சிறந்த சாதனையாளர் விருது, மாலிகுல் தகவல் தொடர்பாடல், மும்பை
- 2007 ஆம் ஆண்டிற்கான லலித் கலா அகாடமி பெண்களுக்கான தேசிய விருது
# ஜக்கலி

**ஜக்கலி** (*Jaggali*) எனப்படுவோர் இந்திய மாநிலங்களான ஆந்திரப் பிரதேசம் மற்றும் ஒடிசா பகுதிகளில், வாழுகின்ற தெலுங்கு பேசும் இனக்குழுவினர் ஆவார். இச்சமூகத்தினர் மாதிகா இனத்தவர்களின் உட்பிரிவினர் ஆவார்.
# ஜக்கலி

## பெயர்க் காரணம்

ஜக்கலி என்பது *ஸ்சட்குழி* என்ற சமசுகிருதப் பெயர்தான் மருவி ஜக்கலி என்று அழைக்கப்படுகிறது. ஸ்சட்குழி என்ற சமசுகிருத சொல்லுக்கு “செத்த மாட்டை உண்பவன்” அல்லது “அதிக இறைச்சி உண்பவன்” என்று பொருளாகும்.
# ஜக்கலி

## தொழில்

இச்சமூகத்தினர் பொதுவாக தோல் சம்பந்தமான தொழிலில் ஈடுபட்டு வருகின்றனர்.
# காப்பார் மக்களவைத் தொகுதி

**காப்பார் மக்களவைத் தொகுதி** (மலாய்: *Kawasan Persekutuan Kapar*; ஆங்கிலம்: *Kapar Federal Constituency*; சீனம்: 卡帕联邦选区) என்பது மலேசியா, சிலாங்கூர் மாநிலத்தில், கிள்ளான் மாவட்டம் (*Klang District*); பெட்டாலிங் மாவட்டம் (*Petaling District*) ஆகிய இரு மாவட்டங்களில் அமைந்து உள்ள ஒரு மக்களவைத் தொகுதி (**P109**) (*Dewan Rakyat*) ஆகும்.  
காப்பார் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), காப்பார் தொகுதி 44 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.
# காப்பார் மக்களவைத் தொகுதி

## வரலாறு

இந்த காப்பார் தொகுதி 1974-ஆம் ஆண்டில் நாடாளுமன்றப் பட்டியலில் இருந்து நீக்கப்பட்டது. அதன் பின்னர்;  
- **கோலா சிலாங்கூர் மக்களவைத் தொகுதி** (*Kuala Selangor Federal Constituency*)
- **கிள்ளான் துறைமுகம் மக்களவைத் தொகுதி** (*Pelabuhan Kelang Federal Constituency*)  
ஆகிய இரு தொகுதிகளுக்கும் இடையே மறுபகிர்வு செய்யப்பட்டது. 1984-ஆம் ஆண்டில் கோலா சிலாங்கூர் மற்றும் கிள்ளான் துறைமுகம் பகுதிகளில் இருந்து மீண்டும் ஒரு நாடாளுமன்றத் தொகுதியாக உருவாக்கப்பட்டது.
# காப்பார் மக்களவைத் தொகுதி

## காப்பார் நகரம்

**காப்பார் நகரம்**, (ஆங்கிலம்: *Kapar Town*) மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள நகரம். காப்பார் நகரம் மலாக்கா நீரிணையில் காப்பார் ஆறு (*Kapar River*) சங்கமிக்கும் இடத்தில் உள்ளது.  
இந்த நகரத்தின் மேற்கில், பெரிய அளவிலான சதுப்பு நிலம் உள்ளது. ஆனால் கடலை ஒட்டிய சில பகுதிகளில் மட்டும் மீட்கப்பட்டு உள்ளது.
# காப்பார் மக்களவைத் தொகுதி

## காப்பார் நகரம்

### காப்பார் தமிழர்கள்

காப்பார் நகரம் மலாய்க்காரர்கள், சீனர்கள் மற்றும் இந்தியர்கள் ஆகிய மூன்று இனத்தவர்களைக் கொண்ட ஒரு பகுதி. மலாய் மக்களில் பலர் ஜாவானிய வம்சாவளியைச் சேர்ந்தவர்கள். நகரப் பகுதி சீனர்களால் நடத்தப்படும் கடைகளினால் நிரம்பியுள்ளது.  
இந்தியர்கள் பெரும்பாலும் புறநகர்ப்பகுதிகளில் வாழ்கின்றனர். காப்பார் பகுதியில் நிறைய செம்பனைத் தோட்டங்கள் உள்ளன. அந்தத் தோட்டங்கள் ரப்பர் தோட்டங்களாக இருந்த போது தமிழர்கள் கணிசமான அளவில் வாழ்ந்தார்கள்.  
கிள்ளான் மாவட்டத்தில் இரு முக்கிம்கள் உள்ளன. அவை:  
1. கிள்ளான் முக்கிம்
1. காப்பார் முக்கிம்
# காப்பார் மக்களவைத் தொகுதி

## காப்பார் நகரம்

### காப்பார் நாடாளுமன்றத் தொகுதி

| காப்பார் நாடாளுமன்ற உறுப்பினர்கள் |  |  |  |
| --- | --- | --- | --- |
| - | colspan=4'மலாயா கூட்டரசு நாடாளுமன்றம்''' |  |  |
| 1-ஆவது | 1959–1963 | அம்சா அலாங்
(*Hamzah Alang*) |  |
| colspan=4'மலேசிய நாடாளுமன்றம்''' |  |  |  |
| 1-ஆவது | 1963–1964 | அம்சா அலாங்
(*Hamzah Alang*) |  |
| 2-ஆவது | 1964–1969 |  |  |
| 1969–1971 | colspan=2 align= நாடாளுமன்றம் ஒத்திவைப்பு |  |  |
| 3-ஆவது | 1971 | அம்சா அலாங்
(*Hamzah Alang*) |  |
| 1971–1973 | முகமட் தாகிர் அப்துல் மனான்
(*Mohd Tahir Abdul Manan*) |  |  |
| 1973–1974 |  |  |  |
| 7-ஆவது | 1986–1990 | **டி.பி. விசேந்திரன்**
(*D. P. Vijandran*) |  |
| 8-ஆவது | 1990–1995 | **எம். மகாலிங்கம்**
(*M. Mahalingam*) |  |
| 9-ஆவது | 1995–1999 | **லீலாவதி கோவிந்தசாமி**
(*Leelavathi Govindasamy*) |  |
| 10-ஆவது | 1999–2004 | **கோமலா தேவி பெருமாள்**
(*Komala Devi Perumal*) |  |
| 11-ஆவது | 2004–2008 |  |  |
| 12-ஆவது | 2008–2013 | **மாணிக்கவாசகம் சுந்தரம்**
(*Manikavasagam Sundaram*) |  |
| 13-ஆவது | 2013–2018 | **மணிவண்ணன் கோவிந்தசாமி**
(*Manivannan Gowindasamy*) |  |
| 14-ஆவது | 2018–2022 | அப்துல்லா சானி அப்துல் அமீத்
(*Abdullah Sani Abdul Hamid*) |  |
| 15-ஆவது | 2022 – தற்போது | அலிமா அலி
(*Halimah Ali*) | } |
# காப்பார் மக்களவைத் தொகுதி

## தேர்தல் முடிவுகள்

**மலேசியப் பொதுத் தேர்தல் 2022**  
| பொது | வாக்குகள் | % |
| --- | --- | --- |
| பதிவு பெற்ற வாக்காளர்கள் | **189,369** | - |
| வாக்களித்தவர்கள் | **159,700** | **83.45%** |
| செல்லுபடி வாக்குகள் | **158,030** | **100.00%** |
| செல்லாத வாக்குகள் | **1670** | - |
| பெரும்பான்மை | **11,782** | - |
| வெற்றி பெற்ற கட்சி | **பெரிக்காத்தான்** | } |  
**மலேசியப் பொதுத் தேர்தல் 2022 வேட்பாளர் விவரங்கள்**  
| சின்னம் | வேட்பாளர் | கட்சி | பெற்ற வாக்குகள் | (%) |
| --- | --- | --- | --- | --- |
| **அலிமா அலி**
(*Halimah Ali*) | **பெரிக்காத்தான்** | **65,751** | **41.61%** |  |
| அப்துல்லா சானி அப்துல் அமீட்
(*Abdullah Sani Abdul Hamid*) | **பாக்காத்தான்** | **53,969** | **34.15%** |  |
| முகமட் நூர் அசுமான்
(*Muhammad Noor Azman*) | **பாரிசான்** | **35,079** | **22.20%** |  |
| தாரோயா அல்வி
(*Daroyah Alwi*) | **மலேசிய தேசிய கட்சி** | **3,016** | **1.84%** |  |
| முகமது பதான் உசின்
(*Mohd Pathan Hussin*) | **உள்நாட்டு போராளிகள் கட்சி** | **1,015** | **0.64%** |  |
| வி.பி. சேவலிங்கம்
(*VP Sevelinggam*) | **சுயேச்சை** | **477** | **0.30%** |  |
| ரகீம் அவாங்
(*Rahim Awang*) | **வாரிசான்** | **265** | **0.17%** | } |
# மாவட்ட அறங்காவலர் குழு (கோயில்கள்)

தமிழ்நாடு அரசின் இந்து சமய அறநிலையத் துறையின் நிருவாகத்தில் செயல்பட்டு வரும் கோயில்களில், இந்து சமய மற்றும் அறநிலைக்கொடைகள் சட்டப்பிரிவு 46(ii)-ன் கீழ் பத்து இலட்சம் ரூபாய்க்கு குறைவாக ஆண்டு வருமானம் பெறும் இந்து சமயக் கோயில்களில் பரம்பரை அல்லாத அறங்காவலர்கள் நியமனம் செய்வதற்காக **மாவட்ட அறங்காவலர் குழ** அமைக்கப்படுகிறது.  
இக்குழுவில் பெண் உறுப்பினர் ஒருவர், ஆதிதிராவிடர் அல்லது பழங்குடியினர் வகுப்பைச் சேர்ந்த உறுப்பினர் ஒருவர் உட்பட ஐந்து அறங்காவலர்கள் இடம் பெறுகின்றனர். மாவட்ட அளவில் அறங்காவலர் பணிக்குப் பெறப்பட்ட விண்ணப்பங்களை இந்து சமய அறநிலையத்துறையின் இணை ஆணையர் / உதவி ஆணையர் உள்ளிட்ட மாவட்ட அளவிலான குழு பரிசீலித்து, தகுதியுடையவர்களைத் தேர்வு செய்து அரசுக்குப் பரிந்துரை செய்கிறது. அந்தப் பரிந்துரைகளின் அடிப்படையில் அரசு மாவட்ட அறங்காவலர் குழுவையும், அறங்காவலர்களில் ஒருவரை மாவட்ட அறங்காவலர் குழுத் தலைவராகவும் நியமனம் செய்கிறது. ,  
மாவட்ட அறங்காவலர் குழு இந்து சமய அறநிலையத்துறையின் கீழ் செயல்படும் பத்து லட்சம் ரூபாய்க்குக் குறைவான ஆண்டு வருமானம் கொண்ட கோயில்களுக்கான அறங்காவலர்கள் குழுக்களுக்குப் பெறப்பட்ட விண்ணப்பங்களிலிருந்து,ஒவ்வொரு கோயிலுக்கும் தகுதியுடைய மூன்று அறங்காவலர்களைக் கொண்ட அறங்காவலர்கள் குழுவினைத் தேர்வு செய்து அரசுக்குப் பரிந்துரைக்கிறது. இப்பரிந்துரைகளின் அடிப்படையில் கோயில்களின் ஆண்டு வருமானத்திற்கேற்ப அரசு / இந்து சமய அறநிலையத்துறை ஆணையர் / இணை ஆணையர் / உதவி ஆணையர் ஆகியோர் ஒவ்வொரு கோயிலுக்குமான அறங்காவலர் குழுவினை நியமிக்கின்றனர்.
# மத்திய நேரடி வரிகள் வாரியம்

**மத்திய நேரடி வரிகள் வாரியம்** (CBDT) என்பது இந்தியாவின் நேரடி வரிச் சட்டத்தை அமல்படுத்தும் பொறுப்பில் உள்ள அரசு நிறுவனமாகும். இது நிதி அமைச்சகத்தின் கீழ் உள்ள இந்திய அரசின் வருவாய்த் துறையின் ஒரு பகுதியாகும். இது 1963இல் நிறுவப்பட்டது. மத்திய நேரடி வரிகள் வாரியமானது தலைவர் மற்றும் 6 உறுப்பினர்களைக் கொண்டது. மத்திய நேரடி வரிகள் வாரியம் வருமான வரி, நிறுவன வரி, செல்வ வரி மற்றும் மூலதன ஆதாய வரிகளை பொதுமக்களிடமிருந்து நேரடியாக வசூலிக்கிறது. இவ்வாரியத்தின் கீழ் வருமான வரித் துறை மற்றும் வருமான வரி விசாரணை தலைமை இயக்குநரகம் உள்ளிட்ட 8 இயக்குநரகங்கள் செயல்படுகிறது.
# மத்திய நேரடி வரிகள் வாரியம்

## நேரடி வரிகள் வாரியத்தின் கீழ் செயல்படும் துறைகள்

- வருமான வரித் துறை
- மத்திய மறைமுக வரிகள் மற்றும் சுங்க வாரியம்
# மத்திய நேரடி வரிகள் வாரியம்

## வாரிய உறுப்பினர்கள்

மத்திய நேரடி வரிகள் வாரியத் தலைவரை இந்தியக் குடியரசுத் தலைவர் நியமிக்கிறார். இதன் பிற 6 உறுப்பினர்களை நிதி அமைச்சரால் நியமிக்கப்படுகிறார்கள். இதன் தலைவர் மற்றும் உறுப்பினர்களில் பெரும்பான்மையானவர்கள் இந்திய ஆட்சிப் பணி அலுவலர்கள் ஆவார். வாரிய உறுப்பினர்களின் பதவிக்காலம் மூன்று ஆண்டுகள் ஆகும்.
- தலைவர் -
- உறுப்பினர் - வருமான வரி & வருவாய் -
- உறுப்பினர் - சட்டம் & கணினிமயமாக்கல்
- உறுப்பினர்- நிர்வாகம்
- உறுப்பினர்- பரிவர்த்தனை செயல்முறை அமைப்பு
- உறுப்பினர்- புலனாய்வு & விசாரணை
- உறுப்பினர்- தணிக்கை & நீதித் துறை
# மத்திய நேரடி வரிகள் வாரியம்

## முதன்மை செயல்பாடுகள்

- இந்தியாவில் நேரடி வரி சட்டங்களை அமல்படுத்துதல்
- வருமான வரி, நிறுவன வரி, செல்வ வரி மற்றும் மூலதன ஆதாய வரிகளை வசூலித்தல்.
- வருமான வரித்துறை அதிகாரிகளை நிர்வகித்தல் மற்றும் மேற்பார்வை செய்தல்
- நேரடி வரிவிதிப்பு தொடர்பான சட்டக் கொள்கைகள் மற்றும் நடைமுறைகளை அமலாக்கம் செய்தல்.
- வருமான வரித்துறையின் செயல்பாடுகளை மதிப்பாய்வு செய்தல்.
- நேரடி வரி நிர்வாகம் மற்றும் கொள்கை விஷயங்களில் ஆய்வுகளை நடத்துதல்
- வரி செலுத்துவோர்களிடையே வரி செலுத்துவது தொடர்பாக விழிப்புணர்வை மேம்படுத்துவதில் பங்கு வகித்தல்.
# மத்திய நேரடி வரிகள் வாரியம்

## இதனையும் காண்க

- வருமான வரித் துறை
# மலேசிய தேசிய கட்சி

**மலேசிய தேசிய கட்சி** (மலாய்: *Parti Bangsa Malaysia*; (**PBM**) ஆங்கிலம்: *மலேசிய தேசிய கட்சி*; சீனம்: 全民党) என்பது மலேசியாவில் பதிவு செய்யப்பட்ட மத்திய-வலதுசாரி அரசியல் கட்சி. **சரவாக் தொழிலாளர் கட்சி** (*Sarawak Workers Party*) என நிறுவப்பட்ட இந்தக் கட்சி, நவம்பர் 2021-இல் மலேசிய தேசிய கட்சி என பெயர் மாற்றம் கண்டது.  
மலேசியாவின் 15வது பொதுத் தேர்தலுக்குப் பிறகு இந்தக் கட்சி ஒரே ஒரு நாடாளுமன்ற உறுப்பினரால் மலேசிய நாடாளுமன்றத்தில் பிரதிநிதிக்கப்படுகிறது.
# மலேசிய தேசிய கட்சி

## வரலாறு

தொடக்க காலத்தில், சரவாக் மாநிலத்தில் **சரவாக் தொழிலாளர் கட்சி** (*Parti Pekerja Sarawak*) (**SWP**) எனும் ஒரு கட்சி இருந்தது. இந்தக் கட்சி 2012-இல் உருவாக்கப்பட்டது. இந்தக் கட்சி சரவாக் மக்கள் கட்சியில் (மலாய்: (*Parti Rakyat Sarawak*) (**PRS**); ஆங்கிலம்: (*Sarawak Peoples' Party*) இருந்து பிளவுபட்ட கட்சியாகும்.  
சரவாக் மக்கள் கட்சியில் அதிருப்தி அடைந்த தலைவர் சிங் சி உவா (*Sng Chee Hua*) என்பவரால் மலேசிய தேசிய கட்சி எனும் ஒரு புதிய கட்சி உருவாக்கப்பட்டது. முதலில் அந்தக் கட்சி ’சபா மக்கள் முன்னணி’ (*Sabah People's Front*) என்று அழைக்கப்பட்டது. பாரிசான் நேசனல் கூட்டணியின் நட்புக் கட்சியாக இருந்தது.  
பின்னர் 2013-இல் சரவாக் தொழிலாளர் கட்சியின் தலைவர் பதவி லாரி வேய் சியென் (*Larry Sng Wei Shien*) என்பவரிடம் ஒப்படைக்கப்பட்டது. இவரை பாரிசான் நேசனல் கூட்டணி ஏற்றுக் கொள்ளவில்லை.  
இருப்பினும் பற்பல அரசியல் நெருக்கடிகளுக்குப் பின்னர் 8 சனவரி 2022-இல், லாரி வேய் சியென் அதிகாரப்பூர்வமான தலைவராக ஏற்றுக் கொள்ளப்பட்டார்.
# மூலதன ஆதாய வரி (இந்தியா)

**மூலதன ஆதாய வரி** (Capital gains tax), தங்கம், பங்குகள், பரஸ்பர நிதிகள் அல்லது காலி மனைகள் மற்றும் வீடுகள் போன்ற சொத்துக்களை விற்பனை செய்வதன் மூலம் முதலீட்டாளர் உருவாக்கும் இலாபங்கள் அல்லது ஆதாயங்களை **மூலதன ஆதாயம்** எனப்படும். மூலதனச் சொத்தின் பரிமாற்றம் நடைபெறும் ஆண்டில் இத்தகைய மூலதன ஆதாயங்கள் மீது வருமான வரி விதிக்கப்படும். இந்தியாவில் குறுகிய கால மற்றும் நீண்ட கால மூலதன ஆதாயங்களுக்கு மூலதன ஆதாய வரி பொருந்தும். இந்த இலாபத்தின் மீது அரசாங்கம் விதிக்கும் வருமான வரியானது *மூலதன ஆதாய வரி* எனப்படும். இது சொத்துக்களின் வைத்திருக்கும் காலத்தைப் பொறுத்து, இந்தியாவில் மூலதன ஆதாய வரி இரண்டு வகைகளாக வகைப்படுத்தப்படுகிறது. நீண்ட கால மூலதன ஆதாய வரி (LTCG) மற்றும் குறுகிய கால மூலதன ஆதாய வரி (STCG) ஆகும்.
# மூலதன ஆதாய வரி (இந்தியா)

## மூலதன சொத்துக்களை வரையறுத்தல்

நிலம், கட்டிடம், வீட்டு மனை, வாகனங்கள், காப்புரிமைகள், வர்த்தக முத்திரைகள், குத்தகை உரிமைகள், இயந்திரங்கள் மற்றும் நகைகள் ஆகியவை மூலதனச் சொத்துக்களின் சில எடுத்துக்காட்டுகள் ஆகும்.
# மூலதன ஆதாய வரி (இந்தியா)

## மூலதன சொத்துக்களை வரையறுத்தல்

### மூலதனச் சொத்து வகையில் வராத இனங்கள்

- வணிகம் அல்லது தொழிலின் நோக்கத்திற்காக வைத்திருக்கும் எந்தவொரு பங்கு, நுகர்பொருட்கள் அல்லது மூலப்பொருள்
- தனிப்பட்ட பயன்பாட்டிற்காக வைத்திருக்கும் ஆடைகள் மற்றும் தளபாடங்கள் போன்ற தனிப்பட்ட பொருட்கள்
- மத்திய அரசால் வெளியிடப்பட்ட 6½% தங்கப் பத்திரங்கள் (1977) அல்லது 7% தங்கப் பத்திரங்கள் (1980) அல்லது தேசிய பாதுகாப்பு தங்கப் பத்திரங்கள் (1980)
- சிறப்புப் பத்திரங்கள் (1991)
- தங்க வைப்புத் திட்டத்தின் கீழ் வழங்கப்பட்ட தங்க வைப்புப் பத்திரம் (1999) அல்லது தங்கப் பணமாக்குதல் திட்டத்தின் கீழ் வழங்கப்பட்ட வைப்புச் சான்றிதழ்கள், 2015.
- கிராமப்புறங்களில் விவசாய நிலம் (கிராமப் பகுதியின் வரையறை (2014-15 ஆம் ஆண்டு முதல் அமலுக்கு வரும்) - 10,000 அல்லது அதற்கு மேற்பட்ட மக்கள்தொகை கொண்ட நகராட்சி அல்லது கன்டோன்மென்ட் வாரியத்தின் அதிகார வரம்பிற்கு வெளியே உள்ள எந்தப் பகுதியும் கிராமப் பகுதியாகக் கருதப்படுகிறது.
# மூலதன ஆதாய வரி (இந்தியா)

## மூலதன சொத்துக்களின் வகைகள்

### குறுகிய கால மூலதனச் சொத்துகள்

- குறுகிய கால மூலதனச் சொத்து என்பது 36 மாதங்கள் அல்லது அதற்கும் குறைவான காலத்திற்கு வைத்திருக்கும் சொத்து ஒரு குறுகிய கால மூலதனச் சொத்து.
- 2017-18 நிதியாண்டிலிருந்து நிலம், கட்டிடம் மற்றும் வீடு போன்ற அசையாச் சொத்துக்களுக்கான அளவுகோல் 24 மாதங்கள் ஆகும்.
நகைகள், கடன் சார்ந்த பரஸ்பர நிதிகள் போன்ற அசையும் சொத்துகளுக்கு 24 மாதங்கள் பொருந்தாது.
- சில சொத்துக்கள் 12 மாதங்கள் அல்லது அதற்கும் குறைவாக வைத்திருக்கும் போது குறுகிய கால மூலதன சொத்துகளாகக் கருதப்படுகின்றன.
- பங்குச் சந்தையில் பட்டியலிடப்பட்டுள்ள நிறுவனத்தில் பங்கு அல்லது முன்னுரிமைப் பங்குகள்
- பங்குச் சந்தையில் பட்டியலிட்ட கடன் பத்திரங்கள்
- பங்கு சார்ந்த பரஸ்பர நிதியத்தின் அலகுகள்
# மூலதன ஆதாய வரி (இந்தியா)

## மூலதன சொத்துக்களின் வகைகள்

### நீண்ட கால மூலதனச் சொத்துக்கள்

24 மாதங்களுக்கும் மேலாக வைத்திருக்கும் வீடு, காலி மனை, கட்டிடம் போன்ற நீண்ட கால மூலதனச் சொத்து.
அதேசமயம், கீழே பட்டியலிடப்பட்ட சொத்துக்கள் 12 மாதங்களுக்கு மேல் வைத்திருந்தால், நீண்ட கால மூலதனச் சொத்தாகக் கருதப்படும்.
- பங்குச் சந்தையில் பட்டியலிடப்பட்டுள்ள நிறுவனத்தில் பங்கு அல்லது முன்னுரிமைப் பங்குகள்
- பங்குச் சந்தையில் பட்டியலிடப்பட்ட கடன் பத்திரங்கள்
- பங்கு சார்ந்த பரஸ்பர நிதியத்தின் அலகுகள்
- பூஜ்ஜிய கூப்பன் பத்திரங்கள்
- பரம்பரைச் சொத்துக்கள்:
பரிசு, உயில், வாரிசு அல்லது பரம்பரை மூலம் பெறப்பட்ட சொத்துகள்; அது குறுகிய காலமா? அல்லது நீண்ட கால மூலதனச் சொத்தா? என்பதை தீர்மானிப்பதற்கு, முந்தைய உரிமையாளரால் சொத்து வைத்திருந்த காலமும் சேர்க்கப்படும்.
# மூலதன ஆதாய வரி (இந்தியா)

## நீண்ட கால மூலதன ஆதாய வரி

1961இன் வருமான வரிச் சட்டத்தின்படி, ஒரு அசையாச் சொத்தை இரண்டு ஆண்டுகள் அல்லது 24 மாதங்களுக்கு மேல் ஒருவர் வைத்திருந்து, அதனை விற்பனை செய்து கிடைக்கும் இலாபம் அல்லது வருமானம் *நீண்ட கால மூலதன ஆதாயம்* எனப்படும். அத்தகைய சொத்துக்களின் விற்பனைக்கு பொருந்தும் வருமான வரி நீண்ட கால மூலதன ஆதாய வரி என்று அழைக்கப்படுகிறது. தற்போது நீண்டகால மூலதன ஆதாய வரி, மூலதன ஆதாயத்தில் 20% ஆகும். இருப்பினும் கீழ்கண்ட தரகுகள், சொத்தை மேற்படுத்துவதற்கான கட்டுமானச் செலவுகள் மூலதன ஆதாயத்திலிருந்து கழித்துக் கொள்ளலாம். நீண்டகால மூலதன ஆதாய வரியை மதிப்பிடும் போது, வரி செலுத்துவோர் வருமான வரிச்சட்டத்தின் பிரிவுகள் 54, 54B மற்றும் 54EC ஆகியவற்றின் கீழ் சில வரி விலக்குகளைப் பெறலாம்.
# மூலதன ஆதாய வரி (இந்தியா)

## குறுகிய கால மூலதன ஆதாய வரி

ஒரு காலி மனை அல்லது வீடு போன்ற அசையாத் சொத்து விற்கப்படுவதற்கு முன்பு உரிமையாளராளரால் 24 மாதங்களுக்கும் குறைவாக வைத்திருந்தால், அதன் விற்பனையிலிருந்து கிடைக்கும் வருமானம் அல்லது லாபம் *குறுகிய கால மூலதன ஆதாயம்* என அழைக்கப்படுகிறது. குறுகிய கால மூலதன ஆதாயத்தின் மீது விதிக்கப்படும் வருமான வரி குறுகிய கால மூலதன ஆதாய வரி எனப்படும்.  
தற்போதுள்ள வருமான வரிச் சட்டங்களின்படி, முதலீட்டாளரால் உருவாக்கப்படும் குறுகிய கால மூலதன ஆதாயம், அவர்களின் வருடாந்திர வரிக்குட்பட்ட வருமானத்தில் சேர்க்கப்படும் மற்றும் தொடர்புடைய வருமான வரி அடுக்கு விகிதத்தின்படி வரி விதிக்கப்படும்.  
நீண்டகால மூலதன ஆதாய வரியைப் போலவே, சொத்து மீதான குறுகிய கால மூலதன ஆதாய வரிக்கான வரி விதிக்கக்கூடிய வருமானத்தைக் கணக்கிடும் போது, தனிநபர் தரகுத் தொகை மற்றும் வீட்டு மேம்பாட்டுச் செலவுகளைக் கழிக்க முடியும்.
# வார்ப்புரு:S-ppo/doc

This template creates a header to be used with succession boxes for people holding offices within political parties.
# வார்ப்புரு:S-ppo/doc

## Usage

The template was designed to default to  
if no parameter is given. In the following table, the first column contains the header and the second column shows the template call used to create it.  
| <code></code>  
There are no parameters in this template.
# வார்ப்புரு:S-ppo/doc

## Example

From the Silvio Berlusconi article:  
<pre>  
</pre>
# லீலாவதி கோவிந்தசாமி

டத்தோ **லீலாவதி கோவிந்தசாமி** (ஆங்கிலம்: *G. Leela Rama*; மலாய்: *Leelavathi Govindasamy*; சீனம்: 利拉瓦蒂 文达沙米); 6 ஆகத்து 1944 - 9 மார்ச் 2017) என்பவர் 1995 முதல் 1999 வரை மலேசிய நாடாளுமன்றத்தின், சிலாங்கூர் காப்பார் தொகுதியின் (*Kapar Federal Constituency*) நாடாளுமன்ற உறுப்பினராகச் சேவை செய்த மலேசிய அரசியல்வாதி ஆகும்.  
பாரிசான் நேசனல் கூட்டணியின் (*Barisan Nasional*) (**BN**) உறுப்புக் கட்சியான மலேசிய இந்திய காங்கிரசு (*Malaysian Indian Congress*) (**MIC**) கட்சியின் சார்பில் 1995-ஆம் ஆண்டு மலேசியாவின் 9-ஆவது பொதுத் தேர்தலில் போட்டியிட்டு மலேசிய நாடாளுமன்றத்திற்கு தேர்வு செய்யப்பட்ட முதல் மலேசிய இந்தியப் பெண்மணி (*First Malaysian Indian Lady*) எனும் பெருமை இவரைச் சேர்கின்றது. அந்தத் தேர்தலில் இவர் 18,759 வாக்குகள் பெரும்பான்மையில் வெற்றி பெற்றார்.
# லீலாவதி கோவிந்தசாமி

## பொது

டத்தோ லீலாவதி, 1944-இல், மலாயாவில் ஜப்பானிய ஆக்கிரமிப்பின் போது சிலாங்கூர் மாநிலத்தில் பிறந்தவர். ஆறு குழந்தைகளைக் கொண்ட குடும்பத்தில் இரண்டாவது பிள்ளை. இவரின் தந்தையார் கோவிந்தசாமி குப்புசாமி; தஞ்சை மாவட்டம் திருவள்ளூர் பகுதியைப் பூர்வீகமாகக் கொண்டவர்.  
லீலாவதியின் தந்தையார் அப்போதைய மலாயாவில் ஆசிரியர்; காவல் துறை எழுத்தர்; மற்றும் மொழிபெயர்ப்பாளராகப் பணி பிரிந்தவர். தாயார் குப்பம்மாள் ரெங்கசாமி. நெகிரி செம்பிலான் போர்ட்டிக்சன் பகுதியைச் சேர்ந்தவர்.
# லீலாவதி கோவிந்தசாமி

## பொது

### கோவை மருத்துவக் கல்லூரி

டத்தோ ஜி. லீலாவதி தன் தொடக்கக் கல்வியைக் கோலாலம்பூர் பிரிக்பீல்ட்சு, மெதடிஸ்ட் பெண்கள் பள்ளியில் (*Methodist Girls School Brickfields*) பெற்றார். சென்னை குயின் மேரி கல்லூரியில் (*Queen Mary's College, Madras)*, விலங்கியல் துறையில் (*Bachelor of Science, Zoology*) தன் இளங்கலை கல்வியைத் தொடர்ந்தார்.  
செப்டம்பர் 1974-இல் தமிழ்நாடு கோவை மருத்துவக் கல்லூரியில் மருத்துவத் துறையில் பட்டம் பெற்றார். மலேசியாவிற்குத் திரும்பிய லீலாவதி சமூகச் சேவைகளில் ஈடுபட்டார். பின்னர் அரசியலிலும் தீவிரமாகப் பங்கெடுத்துக் கொண்டார்.
# லீலாவதி கோவிந்தசாமி

## பொது

### கோலாலம்பூர் பொது மருத்துவமனை

பின்னர் 1978 நவம்பர் 11-இல், கோலாலம்பூர் பாண்டான் ம.இ.கா. கிளையின் தலைவராக இருந்த ராமசாமி முனியாண்டி என்பவரை மணந்தார். இவர்களுக்கு சர்மிளா ராமசாமி மற்றும் பிரீவீன் ராம் ராமசாமி என இரண்டு குழந்தைகள்; மற்றும் 3 பேரக் குழந்தைகள் உள்ளனர்.  
30 டிசம்பர் 1975-இல், டத்தோ லீலாவதி கோலாலம்பூர் பொது மருத்துவமனையில் மருத்துவ அதிகாரியாக (*Kuala Lumpur General Hospital Medical Officer*) பணியாற்றத் தொடங்கினார். சில ஆண்டுகள் அரசாங்கத்தில் பணிபுரிந்த பின்னர், 1983-ஆம் ஆண்டு, செராஸ் தாமான் மலூரியில் தன் சொந்த மருத்துவமனையை (*Klinik Leela, Taman Maluri, Cheras*) தோற்றுவித்துப் பணிபுரிந்தார்.
# லீலாவதி கோவிந்தசாமி

## அரசியல் வாழ்க்கை

- மகளிர் தலைவி, ம.இ.கா பிரிக்பீல்ட்சு கிளை
- தலைவர், மலேசிய இந்திய காங்கிரசு மக்கோத்தா கிளை, கோலாலம்பூர் கூட்டரசு பிரதேசம் (1987 - 2017)
- மகளிர் தலைவி, மலேசிய இந்திய காங்கிரசு மகளிர் மாநிலப் பிரிவு, கோலாலம்பூர் கூட்டரசு பிரதேசம்
- மகளிர் தலைவி, மலேசிய இந்திய காங்கிரசு கோலாலம்பூர் கூட்டரசு பிரதேசம் (1987 - 1999)
- மலேசிய இந்திய காங்கிரசு மத்திய செயற்குழு (*Central Working Committee*) உறுப்பினர் (1994 - 1999)
- மலேசிய இந்திய காங்கிரசு தேசிய மகளிர் துணைத் தலைவி (1994 - 1999)
- காப்பார் தொகுதியின் மலேசிய நாடாளுமன்ற உறுப்பினர் (1994 - 1999)
- மலேசிய நாடாளுமன்ற பொதுக் கணக்குக் குழுவின் (*PAC Parliament Malaysia*) உறுப்பினர் (1995 - 1999)
- முன்னாள் மலேசிய நாடாளுமன்ற உறுப்பினர்களின் செயற்குழு (*National Council of Ex-Parliamentarians of Malaysia*) உறுப்பினர்
# லீலாவதி கோவிந்தசாமி

## விருதுகள்

### மலேசிய விருதுகள்

- **P.J.N.** டத்தோ விருது; (*Panglima Jasa Negara*).
- **P.M.W** டத்தோ விருது; (*Darjah Yang Mulia Mahkota Wilayah*)
- **ஏ.எம்.என்.** மலேசிய விருது (*Ahli Mangku Negara*) (**A.M.N**) 1991
# லீலாவதி கோவிந்தசாமி

## விருதுகள்

### இந்திய விருது

- பிரவாசி பாரதீய சம்மான் (*Pravasi Bharatiya Samman Award*) - (2007)
# லீலாவதி கோவிந்தசாமி

## இறப்பு

டத்தோ லீலாவதி, 2017 மார்ச் 9-ஆம் தேதி, தன் 72-ஆவது வயதில் உயிர் நீத்தார். அவரின் இறப்புச் செய்திக்கு மலேசியா மற்றும் இந்தியா முழுவதும் அஞ்சலி செலுத்தப்பட்டது. மலேசியாவில் அவரின் இறுதிச் சடங்கில் மலேசிய அமைச்சர்கள் பலர் கலந்து கொண்டனர்.  
அவரின் உடல் 2017 மார்ச் 10-ஆம் தேதி, செராஸ், குவாரி மின்சுடலையில் (*Cheras Kuari Crematorium*) தகனம் செய்யப்பட்டது.
# மத்திய மறைமுக வரிகள் மற்றும் சுங்க வாரியம்

**மத்திய மறைமுக வரிகள் மற்றும் சுங்க வாரியம்** (Central Board of Indirect Taxes & Customs (CBIC) இந்திய அரசின் நிதி அமைச்சகத்தின் வருவாய்த் துறையின்கீழ் செயல்படும் இரண்டு வரி வாரியங்களில் ஒன்றாகும். மற்றொன்று மத்திய நேரடி வரிகள் வாரியம் ஆகும். மத்திய மறைமுக வரிகள் மற்றும் சுங்க வாரியத்தின்கீழ் செயல்படும் மத்திய சுங்கம் மற்றும் கலால் துறையானது மத்திய சரக்கு மற்றும் சேவை வரி, மத்திய கலால் வரி, சுங்க வரி மற்றும் பன்னாட்டுப் பயணியர்களிடமிருந்து பணப்பரிவர்த்தனைகளுக்கான கட்டணம் வசூலிக்கிறது.மேலும் வெளிநாட்டிலிருந்து வரும் பொருட்களுக்கு வரி வசூலிக்கிறது. மேலும் விமான நிலையங்கள், துறைமுகங்கள் மற்றும் பன்னாட்டு எல்லைச் சாவடிகளில் தங்கம், வைரம், போதை மருந்து போன்றவைகள் கடத்துவதை கண்காணிக்கிறது.மத்திய மறைமுக வரிகள் வாரியத்தின் கீழ் சரக்கு சேவை வரி புலனாய்வு தலைமை இயக்குநரகம் இயங்குகிறது.
# மத்திய மறைமுக வரிகள் மற்றும் சுங்க வாரியம்

## இதனையும் காண்க

- கலால் வரி (இந்தியா)
- மத்திய நேரடி வரிகள் வாரியம்
- சரக்கு சேவை வரி புலனாய்வு தலைமை இயக்குனரகம்
# கலால் வரி (இந்தியா)

**மத்திய கலால் வரி** (Central Excise Duty) மத்திய மறைமுக வரிகள் மற்றும் சுங்க வாரியத்தின் கீழ் செயல்படும் மத்திய கலால் மற்றும் சுங்கத் துறையினரால் விதிக்கப்படுகிறது. கலால் வரி என்பது இந்தியாவில் உற்பத்தி செய்யப்படும் பொருட்களுக்கு விதிக்கப்படும் மறைமுக வரியாகும்.  
மத்திய கலால் வரி என்பது உள்நாட்டில் உற்பத்தி செய்யப்படும் பொருட்களுக்கு விதிக்கப்படும் வரி ஆகும். கலால் வரி உற்பத்திப் பிரிவிலிருந்து ஒரு கிடங்கிற்கு பொருட்கள் மாற்றப்படும்போது செலுத்தப்படுகிறது. 1944 மத்திய கலால் சட்டம் மற்றும் 1985 மத்திய கலால் கட்டணச் சட்டத்தின் கீழ் கலால் வரி வசூலிக்கப்படுகிறது. மத்திய மறைமுக வரிகள் மற்றும் சுங்க வாரியத்தின் கீழ் செயல்படும் மத்திய கலால் மற்றும் சுங்கத் துறை இவ்வரியை வசூலிக்கும் இந்திய அரசின் அமைப்பாகும்.  
சரக்கு மற்றும் சேவை வரி அறிமுகப்படுத்தப்படுத்தியப் பின்னர், தற்போது மத்திய கலால் வரியானது பெட்ரோலியப் பொருட்கள், மதுபானம், புகையிலை போன்ற சில பொருட்களுக்கு மட்டுமே வசூலிக்கப்படுகிறது.
# கலால் வரி (இந்தியா)

## இதனையும் காண்க

- வருமான வரி
- சரக்கு மற்றும் சேவை வரி
- சுங்க வரி
# உசுமானியா மருத்துவக் கல்லூரி

**உசுமானியா மருத்துவக் கல்லூரி**, என்பது முன்னர் ஐதராபாத்து மருத்துவப் பள்ளி என்று அழைக்கப்பட்டது. இந்த மருத்துவக் கல்லூரி இந்தியாவின் தெலங்காணா மாநிலம் ஐதராபாத்தில் அமைந்துள்ளது. இக்கல்லூரி 1846ஆம் ஆண்டு ஐதராபாத் 5வது நிஜாம் மற்றும் பேரர், அப்சல் உத் டவ்லா, ஆசஃப் ஜா 5 ஆகியோரால் நிறுவப்பட்டது. இக்கல்லூரி முதலில் உசுமானியா பல்கலைக்கழக இணைவினைப் பெற்றிருந்தது. இப்போது கலோஜி நாராயண ராவ் சுகாதார அறிவியல் பல்கலைக்கழகம் இணைவுடன் உசுமானியா பொது மருத்துவமனையுடன் இணைக்கப்பட்டுள்ளது. 1919 -ல் உசுமானியா பல்கலைக்கழகம் நிறுவப்பட்ட பிறகு, ஐதராபாத்து ஏழாவது நிஜாம் மிர் ஓசுமான் அலி கானின் நினைவாக, உசுமானியா மருத்துவக் கல்லூரி என்று பெயர் மாற்றப்பட்டது.
# உசுமானியா மருத்துவக் கல்லூரி

## இணைந்த சிறப்பு பயிற்சி மருத்துவமனைகள்

- உசுமானியா பொது மருத்துவமனை, அப்சல்கஞ்ச்
- நிலூஃபர் மருத்துவமனை
- சர் ரொனால்ட் ரோஸ் வெப்பமண்டல தொற்று நோய் நிறுவனம்
- சரோஜினி தேவி கண் மருத்துவமனை
- அரசு காது, மூக்கு, தொண்டை மருத்துவமனை
- மனநல நிறுவனம், எர்ரகட்டா
- அரசு மார்பக நோய் மருத்துவமனை (காசநோய்), எர்ரகட்டா
- அரசு மகப்பேறு மருத்துவமனை, சுல்தான் பஜார்
- நவீன அரசு மகப்பேறு மருத்துவமனை, பெட்லபுர்ஜ்
- எம். என். ஜெ. மண்டல புற்றுநோய் மருத்துவமனை நிறுவனம் , லக்டிகாபுல்
# உசுமானியா மருத்துவக் கல்லூரி

## வரலாறு

உசுமானியா மருத்துவக் கல்லூரி 1846-ல் நிறுவப்பட்டு ஐதராபாத் மருத்துவப் பள்ளி என்று பெயரிடப்பட்டது. நிஜாம் நீரிழிவு நோய்வாய்ப்பட்டபோது, அப்போதைய பிரித்தானிய குடியுரிமையாளர், அறுவை சிகிச்சை நிபுணர் மருத்துவர் வில்லியம் கேம்ப்பெல் மக்லீன் மூலம் மேற்கத்திய மருத்துவத்தில் சிகிச்சை பெறப் பரிந்துரைத்தார். நிஜாம் முழுமையாகக் குணமடைந்தார். ஆங்கில மருத்துவத்தில் ஈர்க்கப்பட்ட நிஜாம், 1847-ல் ஐதராபாத்து மருத்துவப் பள்ளியை (பின்னர் உசுமானியா மருத்துவக் கல்லூரியாக மாறியது) மருத்துவர் மக்லீன் தலைமையில் நிறுவ உத்தரவிட்டார். (ஐதராபாத்து குளோரோபார்ம் ஆணையம்) மீது தொடர்ச்சியான பரிசோதனைகளைச் செய்தார்.
# உசுமானியா மருத்துவக் கல்லூரி

## தரவரிசை

உசுமானியா மருத்துவக் கல்லூரி 2020-ல் *இந்தியா டுடே* தரவரிசைப் போட்டியில் 20வது இடத்தைப் பிடித்தது
# உசுமானியா மருத்துவக் கல்லூரி

## குறிப்பிடத்தக்க முன்னாள் மாணவர்கள்

- மருத்துவர் ரூபா பாய் புர்தூன்ஜி, மயக்க மருந்து நிபுணர்
- பூரா நர்சய்யா கவுட், நாடாளுமன்ற உறுப்பினர்
- செலிக்கனி வெங்கட ராமராவ், பொதுவுடைமைக் கட்சித் தலைவர் மற்றும் நாடாளுமன்ற உறுப்பினர்
- பி.சங்கர் ராவ், முன்னாள் சட்டமன்ற உறுப்பினர்
- ஜே. கீதா ரெட்டி, சட்டமன்ற உறுப்பினர்
- கே. ஸ்ரீநாத் ரெட்டி, இந்திய பொதுச் சுகாதார அறக்கட்டளையின் தலைவர்
- மண்டாடி பிரபாகர் ரெட்டி, தெலுங்கு குணச்சித்திர நடிகர்
- நாகம் ஜனார்தன் ரெட்டி, நகர் கர்னூல் முன்னாள் சட்டமன்ற உறுப்பினர்
- தேஜஸ்வினி மனோக்னா, மாடல் (புவி அழகி இந்தியா 2019)
- சதீஷ் எஸ்சி ராவ், குடலியக்க நிபுணர், புகழ்பெற்ற ஜார்ஜியா (அமெரிக்கா) பல்கலைக்கழகத் தலைவர், மருத்துவக் கல்லூரி
- அசோக் கொண்டூர், இண்டர்வென்ஷனல் இதய நோய் நிபுணர், மிச்சிகன், அமெரிக்கா; கார்டன் சிட்டி மருத்துவமனையின் திட்ட இயக்குநர்
- மருத்துவர் சந்திர பெம்மாசானி, யுவார்ல்டு நிறுவனர் மற்றும் தலைமை செயல் அலுவலர்
# உசுமானியா மருத்துவக் கல்லூரி

## மேலும் பார்க்கவும்

- உசுமானியா பல்கலைக்கழகம்
# 1814 காசுமீர் போர்

**1814 காசுமீர் போர்** (*Battle of Kashmir (1814*)) காசுமீரை ஆக்கிரமிப்பதற்காக மேற்கொள்ளப்பட்ட ரஞ்சித் சிங்கின் மூன்றாவது படையெடுப்பு" என அறியப்பட்டது. அட்டோக் படையெடுப்பிற்குப் பிறகு, ரஞ்சித் சிங் காசுமீர் மீது படையெடுக்க விரும்பினார், இது ஹரி சிங் நல்வா மற்றும் ராம் தயாள் ஆகியோரின் கீழ் காசுமீரில் மூன்றாவது முறையாக ரஞ்சித் சிங் படையெடுப்பதற்கு வழிவகுத்தது. ரஞ்சித் சிங்கின் மூன்றாவது படையெடுப்பின் போது, சர்தார் முகம்மது அசீம் கான் ரஞ்சித் சிங்கின் படைகளைத் தோற்கடித்து, பெரும் உயிரிழப்புகளை ஏற்படுத்தினார்.
# போர்

சிங்கின் முதல் முயற்சி 1812 ஆம் ஆண்டில் தோல்வியடைந்தது. இவரது இரண்டாவது படையெடுப்பு 1813 ஆம் ஆண்டில் மீண்டும் தோல்வியடைந்தது. எனவே இந்தப் போர் இவரது மூன்றாவது முயற்சியாகும். ஆரம்பத்தில், இவரது படைகள் பல கிராமங்களை நோக்கி முன்னேறின. ஆனால் ஆப்கானியர்கள் அனைத்து பக்கங்களிலிருந்தும் தாக்குதல்களை முறியடித்தனர். ரஞ்சித் சினாசு லாகூர் தர்பாருக்கு பின்வாங்கினார்.
# பின்விளைவு

ரஞ்சித் சிங் தோற்கடிக்கப்பட்டார் மற்றும் காசுமீர் 1819 ஆம் ஆண்டு வரை துராணி ஆட்சியின் கீழ் இருந்தது.
# சரசுவதி கந்தசாமி

**சரசுவதி கந்தசாமி** (ஆங்கிலம்: *Saraswathy Kandasami*; மலாய்: *Saraswathy A/P Kandasami*; சீனம்: 萨拉斯瓦迪坎达萨米) (பிறப்பு: 24 செப்டம்பர் 1968) என்பவர் 12 திசம்பர் 2023 முதல் துணை தேசிய ஒற்றுமை அமைச்சர் பதவியை வகித்து வருகிறார். இதற்கு முன்னர் திசம்பர் 2022 முதல் திசம்பர் 2023 வரை மலேசிய தொழில்முனைவோர் மேம்பாடு மற்றும் கூட்டுறவு அமைச்சில் (*Ministry of Entrepreneur Development and Cooperative Malaysia*) துணை அமைச்சராகப் பதவி வகித்த மலேசிய அரசியல்வாதி ஆவார்.  
மலேசிய வரலாற்றில் ஓர் இந்தியப் பெண்மணி, அமைச்சர் பதவிக்கு நியமிக்கப்படுவது இதுவே முதல்முறையாகும். மேலும், மலேசிய அரசாங்கத்தைத் தற்போது நிர்வகிக்கும் பாக்காத்தான் அரப்பான் கூட்டணியில்; மலேசிய மக்கள் நீதிக் கட்சியின் தேசிய உதவித் தலைவர் பொறுப்பிலும் இவர் தான் முதல் இந்தியப் பெண்மணி. அந்த வகையில் மலேசிய இந்தியர்களுக்கு பெருமை சேர்க்கிறார்.  
2022 திசம்பர் 10-ஆம் தேதி, மலேசிய மாமன்னர் அப்துல்லா அவர்களால், மலேசிய மேலவை உறுப்பினராக (*Dewan Negara Senator*) நியமிக்கப்பட்டார். அதே நாளில் அன்வார் இப்ராகிம் அமைச்சரவையில் (*Anwar Ibrahim Cabinet*) மலேசிய தொழில்முனைவோர் மேம்பாடு மற்றும் கூட்டுறவு அமைச்சில் துணை அமைச்சராகவும் பதவியில் அமர்த்தப் பட்டார்.
# சரசுவதி கந்தசாமி

## பொது

மலேசிய மக்கள் நீதிக் கட்சியைச் சேர்ந்த சரசுவதி கந்தசாமி; மலேசியப் பிரதமர் அன்வர் இப்ராகீமின் பாக்காத்தான் அரப்பான் (*Pakatan Harapan*) கூட்டணியில் உதவித் தலைவர் பதவி வகிக்கிறார்.
அன்வர் இப்ராகீம் அமைச்சரவையில் 27 துணை அமைச்சர்கள் பதவி வகிக்கின்றனர். அத்துடன் மலேசிய அமைச்சரவையில் இடம்பெற்றுள்ள முதல் இந்தியப் பெண் என்றும் அறியப்படுகிறது.  
2020-ஆம் ஆண்டு மலேசியப் பொதுத் தேர்தலில் தாப்பா நாடாளுமன்றத் தொகுதியில் முன்னாள் மலேசிய மனிதவள அமைச்சர் மு. சரவணன் அவர்களை எதிர்த்து சரசுவதி கந்தசாமி போட்டியிட்டார்.
# சரசுவதி கந்தசாமி

## பொது

### தாப்பா நாடாளுமன்றத் தேர்தல் 2022

அந்த நாடாளுமன்றத் தேர்தலில் சரசுவதி கந்தசாமிக்கு 13,334 வாக்குகளும்; தாப்பா நாடாளுமன்றத் தொகுதியை தக்க வைத்துக் கொண்ட மு. சரவணனுக்கு 18,398 வாக்குகளும் கிடைத்தன.  
5,064 வாக்குகள் வேறுபாட்டில் சரசுவதி கந்தசாமி தோல்வி கண்டபோதும், மலேசிய தொழில்முனைவோர் மேம்பாடு மற்றும் கூட்டுறவு அமைச்சில் துணை அமைச்சராக நியமிக்கப்பட்டார்.
# சரசுவதி கந்தசாமி

## தேர்தல் முடிவுகள் (2022)

**'''மலேசியப் பொதுத் தேர்தல், 2022'''**  
| 2022 | **P072 தாப்பா** | **(பி.கே.ஆர்)** | rowspan=5'13,334''' | **29.98%** | **மு. சரவணன்** (**மஇகா**) | **18,398** | **41.36%** | **44,481** | **5,064** | **71.81%** |
| --- | --- | --- | --- | --- | --- | --- | --- | --- | --- | --- |
| முகம்மது யாட்சன் முகமது (பெர்சத்து) | align=12,115 | 27.24% |  |  |  |  |  |  |  |  |
| மியோர் நோர் அயிதிர் சுகைமி (பெஜுவாங்) | align=335 | align=0.75% |  |  |  |  |  |  |  |  |
| முகமது அக்பர் சரிப் அலி யாசின் (வாரிசான்) | align=200 | align=0.45% |  |  |  |  |  |  |  |  |
| எம்.கதிரவன் (சுயேச்சை) | 99 | align=0.22% | } |  |  |  |  |  |  |  |
# சரசுவதி கந்தசாமி

## வரலாறு

பினாங்கு மாநிலத்தின் தலைநகரமான ஜார்ஜ் டவுன் நகர்ப் பகுதியில் பிறந்து வளர்ந்த சரசுவதி கந்தசாமி பினாங்கு லைட் சாலை பள்ளியில் (*Convent Light Street, Penang*) தன் தொடக்கக் கல்வியையும் உயர்நிலைக் கல்வியையும் பயின்றார்.  
பின்னர் இங்கிலாந்து இலண்டன் பல்கலைக்கழகத்தில் சேர்ந்து பன்னாட்டு வர்த்தகச் சட்டத் துறையில் முதுகலை பட்டம் (*Master's Degree in law at Universiy Of London*) பெற்றார். அரசியலில் ஈடுபடுவதற்கு முன்னர் இவர் வழக்கறிஞராகப் பணிபுரிந்தார்.
# சரசுவதி கந்தசாமி

## பொறுப்புகள்

- வழக்கறிஞர்
- மலேசிய தொழில்முனைவோர் மேம்பாடு மற்றும் கூட்டுறவு அமைச்சின் துணை அமைச்சர் (2022)
- சட்ட ஆலோசகர் தமிழ் மலர் நாளிதழ்
- மலேசிய மனிதவள அமைச்சு; திறன் மேம்பாட்டு நிதிக் கழகத்தின் (*Skills Development Fund Corporation* - **PTPK**) முன்னாள் தலைவர்
- பொதுச் செயலாளர், டாக்டர் அம்பேத்கார் நல வாரியம் (*Dr. Ambedkar Welfare Board*)
# பெரிணி சிவதாண்டவம்

**பெரிணி சிவதாண்டவம்** அல்லது **பெரிணி தாண்டவம்** என்பது தெலங்காணாவின் பழமையான நடன வடிவமாகும். இது சமீப காலத்தில் புத்துயிர் பெற்றுள்ளது. காக்கத்தியர் வம்ச ஆட்சியின் போது இது செழித்தது. இந்துக் கடவுளான சிவபெருமானின் நினைவாக பெரிணி நிகழ்த்தப்படுகிறது. மேலும் இது பண்டைய காலங்களில் வீரர்கள் போருக்குச் செல்வதற்கு முன்பு நிகழ்த்தப்பட்டதாக நம்பப்படுகிறது. நடராஜ ராமகிருஷ்ணா ராமப்பா கோயிலில் உள்ள பழைய கையெழுத்துப் பிரதிகள் மற்றும் சிற்பங்களைப் படித்து இக்கலை வடிவம் மீட்டெடுக்கப்பட்டது.
# பெரிணி சிவதாண்டவம்

## நடனம்

பெரிணி சிவ தாண்டவம் பொதுவாக ஆண்களால் ஆடும் நடன வடிவமாகும். இது 'போர்வீரர்களின் நடனம்' என்று அழைக்கப்படுகிறது. போர்க்களத்திற்குச் செல்லும் முன் போர்வீரர்கள் சிவபெருமானின் சிலைக்கு முன்பாக இந்த நடனத்தை ஆடுகிறார்கள். வாரங்கலில் தங்கள் வம்சத்தை நிறுவிக் கிட்டத்தட்ட இரண்டு நூற்றாண்டுகள் ஆட்சி செய்த காகத்தியர்களின் ஆட்சியின் போது பெரிணி தன் உச்சத்தை அடைந்தது. ஜயப சேனானியின் சமசுகிருத நூலான *நர்த்திய ரத்னாவளியில்* இந்நடன வடிவம் குறிப்பிடப்பட்டுள்ளது.  
இந்த நடன வடிவம் 'ப்ரேரனா' (உத்வேகம்) மற்றும் உச்ச நடனக் கலைஞரான சிவபெருமானுக்கு அர்ப்பணிக்கப்பட்டது என்று நம்பப்படுகிறது. வாரங்கலில் உள்ள ராமப்பா கோயிலின் கர்ப்பக் குடி (சன்னதி சன்னதி) அருகே உள்ள சிற்பங்களில் இந்த நடனத்திற்கான சான்றுகளைக் காணலாம்.
# பெரிணி சிவதாண்டவம்

## மேலும் பார்க்கவும்

- தாண்டவம்
# வார்ப்புரு:Infobox military memorial/doc

may be used to summarize information about a single military memorial, monument or cemetery.
# வார்ப்புரு:Infobox military memorial/doc

### Full syntax

<pre>  
</pre>
# வார்ப்புரு:Infobox military memorial/doc

### Parameters

***Please note:***
:* With parameters or values that are not applicable/available or unknown, please use "" or "unknown" rather than the ambiguous abbreviations "n/a", etc.
:* At least one reliable source citation must accompany each qualitative or subjective judgement, quantity or statistical entry (see WP:MILMOS#CITE).  
Parameters whose inclusion is required are listed below in ***bold italics***.
| ***name*** | Formal name of the memorial. |  |
| --- | --- | --- |
| ***native_name*** | The name in local language of the area where the memorial is located. If more than one, separate using . |  |
| ***native_name_lang*** | The local language's ISO 639-2 code (e.g. "fr" for French). If more than one, use instead. |  |
| ***body*** | The country or other body responsible for administering the memorial (e.g. the Commonwealth War Graves Commission). |  |
| image | An image of the memorial, supplied in the form . |  |
| image_size | The size of the image. The size is the maximum that usually fits within a standard without resizing it. |  |
| alt | Alt text for image, for visually impaired readers. One word (such as "photograph") is rarely sufficient. See WP:ALT. |  |
| caption | An optional caption for the image |  |
| commemorates | The force, nationality, or other identity of the dead being honored (e.g. "the British of all wars", "the missing of World War I", "the RAF dead of World War II", etc.). |  |
| use_dates | Period during which the people interred at the cemetery died, given as an en dash-separated pair of numbers (e.g. "1915–18").
This often corresponds to the dates of a particular conflict. Do not use if above is specified. |  |
| established | Date when the memorial was established or first used (use ). |  |
| unveiled | Date when the memorial was unveiled (if provided, do not use ). |  |
| removed | Date when the memorial was removed or dismantled (use ). |  |
| coordinates | Location of the memorial. |  |
| location | Where the location is given as a coordinate pair, the town or place within which the memorial is located. |  |
| nearest_town | Where the location is given as a coordinate pair and the memorial is not located within a town, the town nearest to the memorial. |  |
| designer | Person, people or group that designed the memorial. |  |
| total_burials | Total number of people buried in the memorial's cemetery. |  |
| unknowns | Number of unidentified individuals buried in the memorial's cemetery. |  |
| commemorated | Number of individuals without known graves commemorated in the memorial's cemetery. |  |
| by_country | Breakdown of burials by nation (or, where appropriate, by a region of similar type or size). Usually formatted as a bulleted list. |  |
| by_war | Breakdown of burials by the war during which those buried were killed. Usually formatted as a bulleted list. |  |
| inscription | The main inscription on the memorial (if any). |  |
| embedded | For embedding an embeddable infobox (or sidebar) template such as or . |  |
| source | At least one source for the statistics in the infobox. | } |
# வார்ப்புரு:Infobox military memorial/doc

### Example

<pre>  
</pre>
# வார்ப்புரு:Infobox military memorial/doc

## Tracking category

-
# மலேசிய தொழில்முனைவோர் மேம்பாடு மற்றும் கூட்டுறவு அமைச்சு

**மலேசிய தொழில் முனைவோர் மேம்பாடு மற்றும் கூட்டுறவு அமைச்சு** (மலாய்: *Kementerian Pembangunan Usahawan Dan Koperasi Malaysia*; ஆங்கிலம்: *Ministry of Entrepreneur Development and Cooperative Malaysia*) என்பது மலேசியாவின் தொழில் முனைவோர் மேம்பாடு; கூட்டுறவு மேம்பாடு ஆகியவற்றை முதன்மையாகக் கொண்டு இயங்கும் மலேசிய அரசாங்கத்தின் அமைச்சு ஆகும்.  
தொழில்முனைவோர் மேம்பாட்டுத் திட்டங்களைத் திட்டமிடுதல்; ஒருங்கிணைத்தல்; செயல்படுத்துதல்; மற்றும் கண்காணித்தல் (*To Plan, Coordinate, Implement and Monitor Entrepreneur Development Programs*) ஆகியவற்றுக்கு இந்த அமைச்சு முன்னுரிமை வழங்குகிறது.
# மலேசிய தொழில்முனைவோர் மேம்பாடு மற்றும் கூட்டுறவு அமைச்சு

## வரலாறு

1974-ஆம் ஆண்டில் மலேசிய பொது நிறுவனங்கள் ஒருங்கிணைப்பு அமைச்சு (*Ministry of Public Corporation Coordination*) நிறுவியதில் இருந்து மலேசிய தொழில் முனைவோர் மேம்பாடு மற்றும் கூட்டுறவு அமைச்சின் வரலாறு தொடங்குகிறது. அது பின்னர் 1976-ஆம் ஆண்டில் பொது நிறுவனங்களின் அமைச்சாக (*Ministry of Public Enterprises*) மாற்றப்பட்டது.  
மலேசியாவின் பொது நிறுவனங்களான மாரா (*Majlis Amanah Rakyat*); மலேசிய நகர்ப்புற மேம்பாட்டு ஆணையம் ஊடா (*Urban Development Authority of Malaysia*); மாநில பொருளாதார மேம்பாட்டுக் கழகம் (*State Economic Development Corporation*) போன்ற நிறுவனங்களைக் கவனிப்பதற்கும் ஒருங்கிணைப்பதற்கும் பொது நிறுவனங்களின் அமைச்சு பொறுப்பு வகித்தது.
# மலேசிய தொழில்முனைவோர் மேம்பாடு மற்றும் கூட்டுறவு அமைச்சு

## வரலாறு

### தொழில்முனைவோர் மேம்பாட்டு அமைச்சு

8 மே 1995-இல் பொது நிறுவனங்களின் அமைச்சகத்திற்கு பதிலாக தொழில்முனைவோர் மேம்பாட்டு அமைச்சு (*Ministry of Entrepreneur Development*) நிறுவப்பட்டது. மார்ச் 27, 2004-இல் தொழில்முனைவோர் மேம்பாட்டு அமைச்சிற்கு தொழில்முனைவோர் மேம்பாடு மற்றும் கூட்டுறவு அமைச்சு (*Ministry of Entrepreneur Development and Cooperatives*) என்று ஒரு புதிய பெயர் வழங்கப்பட்டது.  
2009-இல் நஜிப் துன் ரசாக் மலேசியாவின் பிரதமரான பிறகு, தொழில்முனைவோர் மேம்பாடு மற்றும் கூட்டுறவு அமைச்சு ரத்து செய்யப்பட்டது. அதன் பங்களிப்புகள் பிரிக்கப்பட்டு மற்ற மற்ற அமைச்சுகளால் உள்வாங்கப்பட்டன.
# மலேசிய தொழில்முனைவோர் மேம்பாடு மற்றும் கூட்டுறவு அமைச்சு

## நிறுவனங்கள்

- **மலேசிய சிறு நடுத்தர நிறுவனக் கழகம்**
- (*Small Medium Enterprise Corporation Malaysia*)
- (*Perbadanan Perusahaan Kecil Sederhana Malaysia*)  
- **மலேசிய சிறு நடுத்தர தொழில் வளர்ச்சி வங்கி**
- (*Small Medium Enterprise Development Bank Malaysia*)
- (*Bank Perusahaan Kecil dan Sederhana Malaysia Berhad*)  
- **மலேசிய உலகளாவிய கண்டுபிடிப்பு மற்றும் படைப்பாற்றல் மையம்**
- (*Pusat Inovasi dan Kreativiti Global Malaysia*)
- (*Malaysian Global Innovation and Creativity Centre*) (**MaGIC**)  
- **வணிக குழு பொருளாதார நிதி** (**தெக்குன்**)
- (*Business Group Economic Fund*)
- (*Tabung Ekonomi Kumpulan Usaha Niaga*) (**TEKUN**)  
- **நகர்ப்புற மேம்பாட்டு ஆணையம்**
- (*Urban Development Authority*)
- (*Perbadanan Pembangunan Bandar*)  
- **மக்கள் கூட்டுறவு வங்கி**
- (*People's Cooperative Bank*)
- (*Bank Kerjasama Rakyat Malaysia Berhad*) (**Bank Rakyat**)  
- **மலேசிய கூட்டுறவு ஆணையம்**
- (*Malaysian Cooperative Commission*)
- (*Suruhanjaya Koperasi Malaysia*)  
- **தேசிய தொழில் முனைவோர் நிறுவனம்**
- (*National Institute of Entrepreneurship*)
- (*Institut Keusahawana Negara*) (**INSKEN**)  
- **வளர்ந்து வரும் தொழில்முனைவோருக்கு தொழில்சார் பயிற்சி மற்றும் கல்வி**
- (*Professional Training and Education for Growing Entrepreneurs*) (**PROTEGE**)
- (*Latihan dan Pendidikan Profesional untuk Usahawan yang Berkembang*)
# தி வாரியர்

***தி வாரியர்*** (*The Warrior*) என்பது 2022 ஆம் ஆண்டு வெளியான இந்திய அதிரடித் திரைப்படமாகும். இதனை என். லிங்குசாமி இயக்க ஸ்ரீனிவாசா சில்வர் ஸ்கிரீன் தயாரித்தது. தமிழ், தெலுங்கு இரு மொழிகளில் ஒரே நேரத்தில் படமாக்கியுள்ளனர். இப்படத்தில் ராம் பொதினேனி, ஆதி பினிசெட்டி, கிரத்தி ஷெட்டி, அக்ஷரா கவுடா, நதியா ஆகியோர் நடித்துள்ளனர் . படத்திற்கு தேவி ஸ்ரீ பிரசாத் இசையமைத்துள்ளார்.
# பர்மிய கதிர்க்குருவி

**பர்மிய கதிர்க்குருவி** (*Burmese prinia*)(*பிரினியா குக்கி*) என்பது சிசுடிகோலிடே குடும்பத்தில் உள்ள ஒரு பறவை இனமாகும். பர்மியக் கதிர்குருவியும் அன்னம் கதிர்க்குருவியும் (*பி. ராக்கி* ) முன்பு தீக்னனின் கதிர்க்குருவியுடன் (*பி. பாலிக்ரோவா*) பழுப்பு கதிர்க்குருவியாக கருதப்பட்டது.  
பர்மியக் கதிர்க்குருவி தென்கிழக்கு ஆசியாவில் காணப்படுகிறது. இது மத்திய மியான்மரின் மேற்கிலிருந்து தாய்லாந்து மற்றும் லாவோஸின் மேற்கு விளிம்பு வரையிலும், வடக்கே சீனாவின் தெற்கு யுன்னான் மாகாணத்திலும் காணப்படுகிறது. இது ஒற்றைச் சிற்றினமாக அறியப்படுகிறது. இதில் துணையினங்கள் இல்லை. 2019-ல் வெளியிடப்பட்ட இனத்தொகுதி வரலாற்று ஆய்வைத் தொடர்ந்து இது *பி. ராக்கி* மற்றும் *பி. பாலிக்ரோவாவிலிருந்து* பிரிக்கப்பட்டது.
# எம். எஸ். அனந்தபத்மநாப ராவ்

**கமகா வித்வான் எம்.எஸ். அனந்தபத்மநாப ராவ்** (6 செப்டம்பர் 1903 - 29 நவம்பர் 1987) ஒரு கன்னட கவிஞர், எழுத்தாளர் மற்றும் கதை சொல்லி ஆவார். இவர், குமாரவியாசர் முடிக்காமல் விட்டுச் சென்ற மகாபாரதத்தின் கன்னட மொழிபெயர்ப்பின் கடைசி எட்டு பர்வங்களைக் கொண்ட *கர்னாட பாரத கதாமஞ்சரி* என்ற மாபெரும் படைப்பை எழுதியவர் ஆவார்.
# எம். எஸ். அனந்தபத்மநாப ராவ்

## சுயசரிதை

### ஆரம்ப கால வாழ்க்கை

ராவ் செப்டம்பர் 6, 1903 இல் பிறந்தார். இவர் தனது கல்வியை மடிகேரியில் மூத்த விருது பெற்ற பஞ்ஜே மங்கேஷ் ராவின் வழிகாட்டுதல் மற்றும் பயிற்சியின் கீழ் தொடர்ந்தார்.
# எம். எஸ். அனந்தபத்மநாப ராவ்

## சுயசரிதை

### குடும்பம்

ராவ் லட்சுமி தேவியை மணந்தார். இவர்களுக்கு 4 குழந்தைகள் இருந்தனர்.
# எம். எஸ். அனந்தபத்மநாப ராவ்

## சுயசரிதை

### தொழில்

அனந்தபத்மநாப ராவ் சுருக்கெழுத்து, புத்தகம் எழுதுதல் மற்றும் தட்டச்சு எழுதுதல் ஆகியவற்றை தனது சிறப்புப் பாடங்களாகத் தேர்ந்தெடுத்தார். பள்ளி படிப்பை முடித்ததும், அப்போதைய கூர்க் அரசாங்கத்தின் கீழ் மாநில கலால் துறையில் சேர்ந்தார். இவரது திறமைகளை அங்கீகரிக்கும் வகையில், 1930 ஆம் ஆண்டு கூர்க் அரசு அனந்தபத்மநாப ராவை சுருக்கெழுத்து பயிற்சி பெற வேலூருக்கு பணியமர்த்தியது. இவர் கன்னட சுருக்கெழுத்துக்களைக் கற்றுக் கொண்டார், பின்னர் கன்னட சுருக்கெழுத்தில் நிபுணத்துவம் பெற்ற முதல் நிருபராக காவல் துறையில் சேர்ந்தார்.  
சுதந்திர மாநில அந்தஸ்து வழங்கப்பட்ட பின்னர், கூர்க் முதல் முறையாக ஒரு சுயாதீன சட்டமன்றத்தை உருவாக்கியது. அனந்தபத்மநாப ராவ், சுதந்திர கூர்க் சட்டமன்றத்தில் கன்னட நிருபராக நியமிக்கப்பட்டார்.
# எம். எஸ். அனந்தபத்மநாப ராவ்

## கன்னட இலக்கியத்திற்கான பங்களிப்புகள்

### கன்னட குழு

பஞ்ஜே மங்கேஷ் ராவ் தனது சக ஆசிரியர்கள் மற்றும் சக ஆசிரியர்களான பி.எஸ். *குஷாலப்பா*, *ஷெனாய் மாஸ்டர்*, *ஜி ஸ்ரீனிவாஸ் மூர்த்தி* மற்றும் சி.எம். *ராமராவ்* ஆகியோரின் ஆதரவுடன் கன்னட குழு ஒன்றைத் தொடங்கினார். அனந்தபத்மநாப ராவ் மற்றும் அவரது நண்பர்கள் *பி.கே.சுப்பா ராவ்*, *ஜி.எஸ்.கேசவாச்சார்யா* மற்றும் சில இளைஞர்கள் அதில் பணியாளர்களாக ஆனார்கள்.
# எம். எஸ். அனந்தபத்மநாப ராவ்

## விருதுகளும் கௌரவங்களும்

- 1952 ஆம் ஆண்டு மைசூர் தேவராஜ பகதூர் தத்தி விருது அவரது துளசி ராமாயணத்திற்காக வழங்கப்பட்டது.
- 1977 - 78 ஆண்டிற்கான கன்னட சாகித்ய அகாடமி விருது
- 1983 ஆம் ஆண்டு கர்நாடக கமகா கலா பரிஷத்தின் கமக ரத்னாகர விருது
# எம். எஸ். அனந்தபத்மநாப ராவ்

## இறப்பு

அனந்தபத்மநாப ராவ் நவம்பர் 29, 1987 இல் இறந்தார்.
# எச். ஆர். கேசவ மூர்த்தி

**எச். ஆர். கேசவ மூர்த்தி** ( பிப்ரவரி 22, 1934 - டிசம்பர் 21, 2022) ஓர் இந்திய கமகா (கதை சொல்லி) விரிவுரையாளர் மற்றும் குரு ஆவார். 1998 இல் கர்நாடக அரசால் சாந்தலா நாட்டிய சிறீ விருதும், 2022 இல் இந்திய அரசால் கலைத் துறையில் பத்மசிறீ விருதும் இவருக்கு வழங்கப்பட்டது.
# எச். ஆர். கேசவ மூர்த்தி

## தனிப்பட்ட வாழ்க்கை

கேசவ மூர்த்தி பிப்ரவரி 22, 1934 அன்று வேதபிரம்ம ராமசுவாமி சாஸ்திரிக்கு கமகா கலைஞர்களின் குடும்பத்தில் பிறந்தார். ஹோசஹள்ளியில் வசித்து வந்தார். இவருக்கு திருமணமாகி 1 மகள் இருந்துள்ளார். இவர் திசம்பர் 21, 2022 அன்று ஹோசஹள்ளியில் உள்ள இவரது வீட்டில் காலமானார். தனது தந்தையிடமும் பின்னர் வெங்கடேசய்யாவிடமும் இவரது இசையின் மாறுபாடு பின்னர் கேசவ மூர்த்தி கரானா என்று அறியப்பட்டது.2022 ஆம் ஆண்டில் இந்திய அரசாங்கம் அவருக்கு நாட்டின் நான்காவது உயரிய சிவிலியன் விருதான பத்மஸ்ரீ விருதை வழங்கியது, கர்நாடகாவில் கலை வடிவில் கதைசொல்லும் *காவ்ய வசனத்தைப்* பாதுகாக்க, கலைத் துறையில் இவர் செய்த பங்களிப்புகளுக்காக இந்த விருது வழங்கப்பட்டது.
# சபா இம்தியாஸ்

**சபா இம்தியாஸ்** ( *Saba Imtiaz* ) கராச்சியைச் சேர்ந்த ஒரு பாக்கித்தானிய எழுத்தாளரும், பத்திரிகையாளரும், இசை விமர்சகரும், திரைக்கதை எழுத்தாளரும் ஆவார். இவர் முன்பு *தி நியூஸ் இன்டர்நேஷனல்* மற்றும் *தி எக்ஸ்பிரஸ் ட்ரிப்யூன்* ஆகியவற்றில் பணியாற்றினார். மேலும் தற்போது *தி நியூயார்க் டைம்ஸ்*, *தி கார்டியன்*, மற்றும் *தி கிறிஸ்டியன் சயின்ஸ் மானிட்டர்* ஆகியவற்றிலும் எழுதி வருகிறார். *"கராச்சி, யு ஆர் கில்லிங் மி" என்பது,* 2014 இல் வெளியிடப்பட்ட இவரது முதல் புதினமாகும் . இவர், காதல், நகைச்சுவையான *தேக் மகார் பியார் சே* (2015) திரைப்படத்தின் திரைக்கதையையும் எழுதியுள்ளார்.
# சபா இம்தியாஸ்

## தொழில்

இம்தியாஸ் ஒரு ஃப்ரீலான்ஸ் பத்திரிகையாளராகவும் பத்தி எழுத்தாளராகவும் தனது வாழ்க்கையைத் தொடங்கினார். *தி நியூயோர்க் டைம்ஸ்* *,* *தி கார்டியன்* மற்றும் *தி கிறிஸ்டியன் சயின்ஸ் மானிட்டர்* ஆகியவற்றில் எழுதத் தொடங்குவதற்கு முன்பு, தி நியூஸ் இன்டர்நேஷனல் மற்றும் தி *எக்ஸ்பிரஸ் ட்ரிப்யூன்* போன்ற பல்வேறு செய்தித்தாள்களில் பணியாற்றினார்.  
இம்தியாஸ் ஒரு இசை விமர்சகரும் ஆவார். மேலும், இவர், இசை குறித்து பல கட்டுரைகளை எழுதியுள்ளார். அதில் இவர் எழுதிய கோக் ஸ்டுடியோ கட்டுரை குறிப்பிடத்தக்கது.
# சபா இம்தியாஸ்

## தொழில்

### புதினங்கள்

இம்தியாஸ் *கராச்சி, யூ ஆர் கில்லிங் மீ என்ற நகைச்சுவை புதினத்தை எழுதியவர்!*, இது பிப்ரவரி 1, 2014 அன்று ரேண்டம் ஹவுஸ் இந்தியாவால் வெளியிடப்பட்டது. புத்தகம் பெரும்பாலும் நேர்மறையான மதிப்பாய்வு செய்யப்பட்டது. உலகின் மிக ஆபத்தான நகரங்களில் ஒன்றான கராச்சியில் வசிக்கும் ஆயிஷா கான் என்ற 28 வயது நிருபர், மற்றும் அவளது தவறான சாகசங்கள் மற்றும் ஒரு நல்ல காதலனைக் கண்டுபிடிக்கும் முயற்சியைப் பற்றியது இந்த புதினம். ஏப்ரல் 2015 இல், விக்ரம் மல்ஹோத்ரா தயாரிக்கும் நாவலுக்கான பாலிவுட் திரைப்பட உரிமையை இந்தியாவின் அபுண்டான்டியா என்டர்டெயின்மென்ட் வாங்கியது. இம்தியாஸ் திரைக்கதையை உருவாக்குவதிலும் ஈடுபடுகிறார்.  
இம்தியாஸ் தனது இரண்டாவது புதினமான "*நோ டீம் ஆஃப் ஏஞ்சல்ஸ்" இல்,* கராச்சி மோதல் பற்றி எழுதியுள்ளார். இது, இன்னும் வெளியிடப்படவில்லை.
# சபா இம்தியாஸ்

## தொழில்

### திரைப்பட வாழ்க்கை

இம்தியாஸ் ஒரு திரைக்கதை எழுத்தாளரும் ஆவார், இவரது முதல் திரைக்கதை *தேக் மகார் பியார் சே* ஆகும், இது திரைப்படமாக தயாரிக்கப்பட்டது . ஹுமைமா மாலிக் மற்றும் சிக்கந்தர் ரிஸ்வி நடித்த இந்த திரைப்படத்தை, அசாத் உல் ஹக் இயக்கியுள்ளார். திரைப்படம் ஆகஸ்ட் 14, 2015 அன்று வெளியிடப்பட்டது, மேலும் இது விமர்சகர்களிடமிருந்து கலவையான விமர்சனங்களைப் பெற்றாலும் வணிக ரீதியாக வெற்றி பெற்றது.  
2016 ஆம் ஆண்டு நிலவரப்படி, இம்தியாஸ் தனது சொந்த நாவலான கராச்சியின் பாலிவுட் தழுவலான *நூரின்* ஸ்கிரிப்டை உருவாக்கியுள்ளார் *, யூ ஆர் கில்லிங் மீ!* . பூஷன் குமார் தயாரித்து, சோனாக்ஷி சின்ஹா நாயகியாக நடித்துள்ள இப்படம் ஏப்ரல் 2017 இல் வெளியிடப்பட்டது.
# சபா இம்தியாஸ்

## நூல் பட்டியல்

- *கராச்சி, யூ ஆர் கில்லிங் மி !* (2014)
- *நோ டீம் ஆஃப் ஏஞ்சல்ஸ்*
# சபா இம்தியாஸ்

## திரைப்படவியல்

- 2015 *தேக் மகர் பியார் சே* (திரைக்கதை எழுத்தாளர்)
# மொண்டிவீடியோ மாரு

***மொண்டிவீடியோ மாரு*** (*Montevideo Maru*, ) என்பது சப்பானியப் பேரரசின் ஒரு வணிகக் கப்பல் ஆகும். 1926 ஆம் ஆண்டில் சேவைக்கு விடப்பட்ட இக்கப்பல், இரண்டாம் உலகப் போரின் போது இராணுவத் தேவைகளுக்காகப் பயன்படுத்தப்பட்டது. இக்கப்பல் ஆத்திரேலியப் போர்க் கைதிகளையும் பொதுமக்களையும் நியூ கினியின் ஆத்திரேலியப் பகுதியில் இருந்து ஆய்னானுக்குக் கொண்டு செல்லப்பட்டபோது, 1942 சூலை 1 இல் அமெரிக்க நீர்மூழ்கிக் கப்பலான *இசுட்டர்ஜன்* இதனை 1,054 பேருடன் மூழ்கடித்தது. இந்த மூழ்கடிப்பு ஆத்திரேலியாவின் வரலாற்றில் மிக மோசமான கடல் பேரழிவாகக் கருதப்படுகிறது. மொண்டிவீடியோ மாருவின் சிதைவுகள் 2023 ஏப்ரல் 18 அன்று கண்டுபிடிக்கப்பட்டது.
# மொண்டிவீடியோ மாரு

## இரண்டாம் உலகப் போரில் சேவை

*மொண்டிவீடியோ மாரு* 1942 பெப்ரவரி 6 முதல் 16 வரை மக்காசார், சுலாவெசி தாக்குதலில் பங்குபற்றியது. இது மூழ்குவதற்கு முன் பல போக்குவரத்து பணிகளை முடித்திருந்தது.